laion/Wikipedia-Exotic huggingface dataset:
ארכאותיריס

ארכאותיריס (שם מדעי: Archaeothyris) הוא סוג של חולייתן קדום, שהיה אולי מראשוני הסינאפסידים, לצד האכינרפטון (Echinerpeton), שהתגלה לצידו. הוא התגלה בנובה סקוטיה, קנדה. סוג זה הוגדר בידי החוקר הקנדי רוברט רייז ב-1972 ובתוכו נכלל מין יחיד - Archaeothyris florensis. משמעות שמו היא: "חלונות קדומים", על שם פתחי הצד של הגולגולת שלו. דבר זה נפוץ יותר אצל זוחלים קדומים, מה שמראה על הפרימיטיביות שלו. עם זאת הוא בעל תכונות המוכיחות שהיה סינאפסיד אמיתי. הארכאותיריס התקיים במהלך הקרבון הפנסילבני שלפני 306 מיליון שנה. הוא הגיע לאורך 50 ס"מ ודומה במראהו ללטאה גדולה כמו כוח. עם זאת מבנה הראש שלו היה מוארך מעט, עם פתח לסת גבוה משל רוב הזוחלים. הוא היה בעל שיניים מחודדות דומות לניבים שהעידו שהיה אוכל בשר. מבנה הלסת עזר לו לסגור במהירות את הפה על טרף כמו חרקים או חולייתנים קטנים. הוא גם היה בעל רגליים חזקות ויציבות שניצבו מתחת לגופו. הארכאותיריס חי כנראה בביצות של נובה סקוטיה הקדומה, כשבאותו זמן קנדה הייתה חמימה בהרבה מכפי שהיא כיום והזכירה את ביצת האוורגליידס של פלורידה וכוסתה ביערות שרכים עצומים. הוא ניזון כנראה מחרקים ומדו-חיים שמצא בביצות. מדיה וקבצים בנושא ארכאותיריס בוויקישיתוף ארכאותיריס, באתר האנציקלופדיה של החיים (באנגלית) ארכאותיריס, באתר GBIF (באנגלית)
סן חוזה ארת'קווייקס

סן חוזה ארת'קווייקס (באנגלית: San Jose Earthquakes) היא קבוצת כדורגל מסן חוזה בקליפורניה שמשחקת ב-MLS, המועדון זכה פעמיים בגביע ה-MLS, ב-2001 וב-2003. מגרש הבית של הקבוצה היה אצטדיון ספארטן שהיה חלק מהקמפוס הדרומי של אוניברסיטת סן חוזה סטייט. בין השנים 1995 ועד 1999, נקראה הקבוצה "סאן חוזה קלאש". הסן חוזה ארת'קווייקס הוא שמה של קבוצת כדורגל ששיחקה ב-NASL בין השנים 1974 ועד 1982, ובליגת הווסטרן סוקר ליג בין השנים 1985 ו-1988. קבוצת ה-NASL, נקראה לפעמים "גולדן ביי ארת'קווייקס" שהייתה גם קבוצת כדורגל אולמות. ב-15 בדצמבר 2005 החליטו בעלי הקבוצה לעבור ליוסטון, בתחילת עונת 2006. הקבוצה החדשה נקראה יוסטון דינמו. נציב ה-MLS, דון גרבר, אמר שהארת'קווייקס הם היסטוריה ולכן לא ייתכן שישנו את שמם. עוד הוסיף שה-MLS תעשה הכול כדי להחזיר את הארת'קווייקס לליגה. בתחילת עונת 2007 שבה הקבוצה לשחק. ג'ף אגוס (2001-2004) ח'ודאדאד עזיזי (2001) ווייד בארט (1998-2002, 2005) ג'ו קנון (1999-2002) בריאן צ'ינג (2003-2005) רונלד קריטוס (1996-2001, 2005) טרוי דאיאק (1996-1998, 2001-2005) דווין דה רוזריו (2001-2005) לנדון דונובן (2001-2004) ג'ון דויל (1996-2000) רוני אקלונד (2001-2004) אריאל גרזיאני (2002) אדי לואיס (1996-1999) ריצ'רד מולרוני (1999-2004) אריק וינלדה (1996-1999) ג'ורג' בסט (1980-1981) חוס הידינק (1980) טוני סימואס (1976-1977) סטיב זונגול (1984) ג'ימי ג'ונסטון (1974-1975) פטר ברידג'ווטר (1995-1998) לין מטרפארל (1999-2000) תום ניל (2001) ג'וני מור (2002-2004) אלכסי לאלאס (2004-2005) קייט מקאליסטר (2005) ג'ון דויל (2008-) גביע ה-MLS ‏ (2) 2001, 2003 מגן האוהדים (2) 2005, 2012 מקרא: עונה רגילה/פלייאוף 1996: 17,232 1997: 13,597 1998: 13,653 1999: 14,959 2000: 12,460 2001: 9,635 2002: 11,150 2003: 10,465/15,127 2004: 13,001/8,659 2005: 13,037/17,824 כל השנים: 12,905 מדיה וקבצים בנושא סן חוזה ארת'קווייקס בוויקישיתוף אתר האינטרנט הרשמי של סן חוזה ארת'קווייקס סן חוזה ארת'קווייקס, ברשת החברתית פייסבוק סן חוזה ארת'קווייקס, ברשת החברתית אקס (טוויטר) סן חוזה ארת'קווייקס, ברשת החברתית אינסטגרם פרופיל, באתר Transfermarkt פרופיל, באתר Soccerway פרופיל, באתר FootballDatabase.eu
יחסי בנין–ספרד

יחסי בנין–ספרד הם היחסים הדיפלומטיים הרשמיים שבין רפובליקת בנין לבין ממלכת ספרד. ספרד כוננה את יחסיה הדיפלומטיים עם הרפובליקה של בנין, שנקראה אז בשם דהומיי, ב-25 במרץ 1966. היחסים הדו-צדדיים בין שתי המדינות הם יחסים לבביים וידידותיים ללא בעיות ותקריות מיוחדות שעלולות להעיב על קרבת היחסים. בין שתי המדינות יש דיאלוג פוליטי קבוע המלווה בביקורים רמי דרג מצד הרשויות הספרדיות והבניניות. נשיא בנין ביקר לראשונה בספרד בשנת 2009 ושר החוץ הספרדי ביקר לראשונה בבנין ביולי 2014. הרשויות הבניניות הכירו לא פעם תודה לרשויות הספרדיות על הסיוע והעזרה ההומניטרית שהעניקו בתחומים רבים. בין שתי המדינות קיים מסחר רחב יחסית שיכול להגיע לעשרות מיליוני דולרים של סחר כללי בשנה. בנין אינה מיוצגת בספרד בדרג השגרירות. בנין מיוצגת בספרד בדרג הקונסולרי באמצעות שתי קונסוליות רשמיות שהיא מחזיקה בערים: מדריד (בירת המדינה), וברצלונה. בנין האמינה את שגרירותה שבפריז, בירת צרפת הסמוכה, על ספרד. ספרד אינה מיוצגת בבנין בדרג השגרירות. ספרד מיוצגת בבנין בדרג הקונסולרי באמצעות קונסוליה רשמית שהיא מחזיקה בקוטונו, בירת המדינה. ספרד האמינה את שגרירותה שבאבוג'ה, בירת ניגריה הסמוכה, על בנין. Ficha de Benín, אתר משרד החוץ של ספרד CONSULATE OF BENIN IN MADRID, SPAIN CONSULATE OF BENIN IN BARCELONA, SPAIN CONSULATE OF SPAIN IN COTONOU, BENIN
אטוזאורים

אטוזאורים (שם מדעי: Aetosauria; פירוש שמם מיוונית: "לטאות עיט") היא סדרה נכחדת של זוחלים ארכוזאורים פסאודוסוכים, אשר התקיימו במהלך הטריאס העליון שלפני 231.4-203 מיליון שנה. יצורים אלה היו קרוביהם של דמויי התנינאים אך היו שונים מהם מאוד. הם היו אוכלי צמחים, בעלי גפיים ארוכות המותאמות לתנועה יבשתית, גוף משוריין באוסטאודרמים כמו של אנקילוזאורים ולעיתים גם מעוטר בדוקרנים, והיו בעלי גולגולת קטנה וחוטם סולד. פיהם הכיל שיניים קטנות שנועדו ללעוס צמחייה וחלק מהחוקרים סוברים שאכלו גם חרקים. מאובנים של אטוזאורים ידועים מאמריקה הצפונית והדרומית, מאפריקה, אירופה ומהודו ובאזורים מסוימים הם נמצאו בכמויות רבות, אך הם נמצאו רק בחלקים קטנים יחסית מכל אזור. המאובנים היו ידועים כבר מתחילת המאה ה-19, אך בשל מבנה הקשקשים שלהם הם נחשבו לדגים ורק בעת האחרונה נוצר הקשר בינם לבין התנינים. סוג ללא מקור Aetosauroides משפחה Stagonolepididae סוג Aetobarbakinoides סוג Adamanasuchus סוג Calyptosuchus סוג Coahomasuchus סוג Neoaetosauroides סוג Polesinesuchus סוג Scutarx סוג Stagonolepis משפחה Aetosaurinae סוג איטוזאורוס (Aetosaurus) סוג Stenomyti? משפחה Desmatosuchinae סוג Acaenasuchus סוג דסמטוסוכוס (Desmatosuchus) סוג Gorgetosuchus סוג Longosuchus סוג Lucasuchus סוג Sierritasuchus משפחה Typothoracisinae סוג Apachesuchus סוג Redondasuchus סוג טיפותורקס (Typothorax) סוג Heliocanthus סוג Paratypothorax סוג Tecovasuchus מדיה וקבצים בנושא אטוזאורים בוויקישיתוף אטוזאורים, באתר האנציקלופדיה של החיים (באנגלית)
אוומטאטרסליה

אוומטאטרסליה (שם מדעי: Avemetatarsalia) היא קבוצה של זוחלים ארכוזאורים קדומים המהווים את אחת משתי קבוצות הארכוזאורים, לצד הפסאודוסוכיה. משמעות שמם היא: "עצמות מסרק של עופות", עקב מבנה העצמות המבדיל אותם מקרובי התנינאים. הקבוצה הוגדרה ב-1999 בידי הפלאונטולוג הבריטי מייקל בנטון והיא כוללת את כל הדינוזאורים, דמויי הדינוזאורים, העופות והפטרוזאורים המעופפים. בעבר היו ידועים בשם אורניתודירה (Ornithodira). בני קבוצה זו התפתחו החל מאמצע הטריאס לפני 245 מיליון שנה. כל המינים נכחדו עד לפני 66 מיליון שנה עם הכחדת הקרטיקון, למעט העופות (כיום הם מהווים מחלקה נפרדת מאבותיהם הזוחלים). במראם הם החלו כבעלי מבנה ראש קצר יותר מהפסאודוסוכים, דמויי-התנינים, גופם היה קטן יותר והם היו חסרי אוסטאודרם על הגוף להגנה. לאורך הטריאס ולאורך המזוזואיקון ארכוזאורים אלה התפתחו לשני מסלולים: אחד לראשוני הפטרוזאורים שעפו ושלטו באוויר ואחד לדמויי הדינוזאורים, אשר התפתחו לדינוזאורים אמיתיים. הללו היו בעלי מגוון גדול של צורות וגדלים שונים, אחדים מהם כמו הזאורופודים היו גדולים יותר מכל חיה יבשתית בעולם, וחלקם כמו הולוצירפטור עטו נוצות. למעשה בני קבוצה זו הם היחידים שכוסו בנוצות. קבוצה Aphanosauria - נכחדה קבוצה אורניתודירה (Ornithodira) סוג ללא מקור Faxinalipterus? משפחה סקלרמוכליים (Scleromochlidae) - נכחדה קבוצה פטרוזאורומורפה (Pterosauromorpha) - נכחדה סדרה פטרוזאורים (Pterosauria) קבוצה דמויי דינוזאורים (Dinosauromorpha) משפחה לגרפטיים (Lagerpetidae) קבוצה Dinosauriformes קבוצה דינוזאוריה (Dinosauria) - נכחדה למעט העופות מדיה וקבצים בנושא אוומטאטרסליה בוויקישיתוף אוומטאטרסליה, באתר האנציקלופדיה של החיים (באנגלית)
ג'ק רפאיין S3

ג'ק רפאיין S3 (באנגלית: JAC Refine S3) הוא קרוסאובר קומפקטי מתוצרת יצרנית הרכב הסינית JAC Motors (אנ') (שם רשמי: "Anhui Jianghuai Automobile Co., Ltd", שם בסינית: "江淮汽车") אשר מיוצר משנת 2014 בסין. דגם "ג'ק רפאיין S3" הוצג לראשונה בתערוכת המכוניות הבינלאומית (אנ') בשאנגחאי באפריל שנת 2013. הדגם היה קרוי "Heyue S30". דגמי "ג'ק רפאיין S3" משווקים מ-27 באוגוסט שנת 2014. 5 דלתות. מנוע קדמי. מנועי בנזין. סוג הנעה: הנעה קדמית. קיבולת מכל דלק - 45 ליטר. 5 רמות גימור (דגם מנוע 1,499 סמ"ק) מחיר היחידה מדגם "ג'ק רפאיין S3" נע בין 65,800-84,800 רנמינבי (שנת 2014, בסין) בספטמבר 2016 עבר הדגם מתיחת פנים, במאי 2019 עבר הדגם מתיחת פנים שנייה בין 0–100 קמ"ש היא 13.7 שניות (מנוע 1,499 סמ"ק המפיק 113 כ"ס) בין 0–100 קמ"ש היא 10.8 שניות (מנוע 1,499 סמ"ק המפיק 125 כ"ס) בין 0–100 קמ"ש היא 11.9 שניות (מנוע 1,590 סמ"ק המפיק 120 כ"ס) בין 0–100 קמ"ש היא 11.3 שניות (מנוע 1,590 סמ"ק המפיק 130 כ"ס) "ג'ק רפאיין S3", שנת 2017 "ג'ק רפאיין S3" "ג'ק רפאיין S3" "ג'ק רפאיין S3" "ג'ק רפאיין S3" - מבט לתא הנהג ולוח מחוונים "ג'ק רפאיין S3" Refine M2 Refine M4 JAC Yueyue JAC Binyue JAC iEV6E JAC J5 מדיה וקבצים בנושא ג'ק רפאיין S3 בוויקישיתוף אתר היצרן (jac.com.cn) דגם jac-heyue-s30 carnewschina.com/2013/04/19/jac-heyue-s30-arrives-at-the-shanghai-auto-show "ג'ק רפאיין S3" carnewschina.com/2014/08/05/official-photos-of-the-new-jac-refine-s3-for-the-chinese-auto-market "ג'ק רפאיין S3" carnewschina.com/2014/08/30/jac-refine-s3-suv-debuts-in-china-on-the-chengdu-auto-show "ג'ק רפאיין S3" - תמונות פנים הרכב chinamobil.ru/eng/jac/s3/?view=photos "ג'ק רפאיין S3" chinaautoweb.com/car-models/jac-heyue-s30 "ג'ק רפאיין S3" - מתיחת פנים carnewschina.com/2016/09/08/facelifted-jac-refine-s3-launched-on-the-chengdu-auto-show-in-china "ג'ק רפאיין S3" - מתיחת פנים, שנת 2019 chinapev.com/jac/facelifted-jac-motors-released-2019-jac-refine-s3-at-2019-shanghai-auto-show
גאולה חמילבסקי

גאולה חמילבסקי דהרי (נולדה ב־20 ביוני 1941) היא משוררת וסופרת ישראלית. גאולה חמילבסקי דהרי נולדה בראשית שנות הארבעים בשכונת שעריים ברחובות. למדה בבית ספר יסודי ובתיכון "תחכמוני", השייך לזרם הדתי. בעלת תואר ראשון בלשון עברית וערבית ותואר שני בספרות ערבית מאוניברסיטת בר-אילן. לאורך שנים עסקה בחינוך ובהוראת השפה הערבית והלשון העברית בבית הספר התיכון בחטיבה העליונה. במהלך עבודתה כתבה שירים גם סיפורים. כמו כן, הייתה חלק מחוגים ספרותיים שונים שהתכנסו, בין השאר, בבתי קפה. מספר שירים שכתבה התפרסמו בכתבי עת כמו "עמדה" "חדרים" "המסדרון" "נתיב" ועוד. לימדה כתיבה יוצרת בחוגים של גמלאים, גם נשאה הרצאות בנושאים ספרותיים, כמו למשל השוואה בין יצירותיהם של א.ב יהושוע "המאהב" לבין יצירתו של דויד גרוסמן "אישה בורחת מבשורה." המפלצת המופלאה של המשפט. שירה. הוצאת "טרקלין," 1988. רופא מנתח אהבה. שירה. הוצאת "טרקלין," 1999. חמדת הבלש. רומן בלשי. הוצאת "טרקלין," 2007 לעצור לרגע. רומן. הוצאה דיגיטלית "מנדלי מוכר ספרים, "2012 דוהר מעל לשברים. שירה. הוצאת "ארגמן מיטב", 2021 מדיה וקבצים בנושא גאולה חמילבסקי בוויקישיתוף גאולה חמילבסקי, ברשת החברתית פייסבוק גאולה חמילבסקי, ב"לקסיקון הספרות העברית החדשה" גאולה חמילבסקי דהרי באתר סימניה. "נפשן של המילים" בפורטל החינוך של רמת גן. גאולה חמילבסקי באתר של נילי דגן גאולה חמילבסקי דהרי - א.ב יהושע ודוד גרוסמן, נבדק ב-2019-12-08
סקלרמוכלוס

סקלרמוכלוס (שם מדעי: Scleromochlus; מילולית: "נקודת משען קשה") הוא סוג של זוחל מקבוצת הארכוזאוריה, אשר היה מאבותיהם של הפטרוזאורים כנראה. המאובנים שלו התגלו באבני החול של לוסימאות' (Lossiemouth Sandstone) שבסקוטלנד. הוא תואר ב-1907 בידי ארתור סמית' וודוורד, מממצאים חלקיים שכללו גולגולת, עצמות גפיים וחלק מהזנב. בסוג זה היה מין אחד - Scleromochlus taylori. הסקלרמוכלוס הגיע לאורך של 181 מ"מ והיה בעל מבנה רגליים קופצניות כמו של קנגורו או פדט. רגליים אלה היו בעלות מבנה שטוח ורחב והרגליים הקדמיות היו קצרות בהרבה, כך שייתכן שהוא נע על שתיים. מבנה זה עושה את הזוחל לבעל תנועות מהירות וקופצניות ואולי התקדם והפך לפטרוזאור מעופף כשלב מתקדם יותר של תנועתו. מקובל לשייך אותו לקבוצה אוומטאטרסליה, קדום יותר מדמויי הדינוזאורים ומהקבוצה Aphanosauria. הקרובים העיקריים שלו הם הפטרוזאורים. עם זאת בהתחשב במבנהו הקטן והשמור הגרוע של המאובנים לא ניתן לקבוע בוודאות על שיוכו. מדיה וקבצים בנושא סקלרמוכלוס בוויקישיתוף סקלרמוכלוס, באתר האנציקלופדיה של החיים (באנגלית) סקלרמוכלוס, באתר GBIF (באנגלית)
מוזיאון ז'ול ורן

מוזיאון ז'ול ורן הוא מוזיאון, המוקדש לסופר הצרפתי ז'ול ורן. המוזיאון ממוקם בעיר נאנט שבצרפת ונפתח בשנת 1978, לציון 150 שנה להולדת ורן. המוזיאון ממוקם ברחוב 3, rue de l'Hermitage, נאנט. המוזיאון שוכן בבניין מסוף המאה ה-19, המשקיף על נהר הלואר. ז'ול ורן מעולם לא התגורר בבניין, אך סביבתו משקפת את האווירה שהשפיעה על יצירתו. להוריו של ורן היה בית בשכונת בס-צ'נטנאי הסמוכה. במוזיאון יש אוסף של ממצאים, העתקים של המצאותיו, ומזכרות בהשראת כתביו. המוזיאון מחולק לשמונה חדרי נושא: חדר המגורים של ז'ול ורן; עם כיסאות ושעון מחדר הכניסה שלו. כלי החרסינה שמוצגים בחדר נתרמו לעיר נאנט על ידי צאצאיו של ורן. לאורך הקריירה שלו, ורן קיבל את כלי החרסינה במתנה מעיתונאים זרים. תחילת החלומות הים, הים שני ז'ולס עולמות ידועים ובלתי ידועים המסעות על הבמה חדר קריאה ומשחקים חדר אור-קולי הבניין שופץ בשנת 2005, לציון מאה שנה למותו של ורן. חזית המוזיאון הנחל מעבר לשער מדיה וקבצים בנושא מוזיאון ז'ול ורן בוויקישיתוף אתר האינטרנט הרשמי של מוזיאון ז'ול ורן (באנגלית) משה גלעד, למי שייך ז'ול ורן, באתר ynet, 5 באוגוסט 2004
עקעק ירוק הינדו-סיני

עקעק ירוק הינדו-סיני (שם מדעי: Cissa hypoleuca) הוא מין עקעק בינוני בגודלו המשתייך למשפחת העורביים. העקעק הירוק ההינדו-סיני חי ומתרבה באסיה ובעיקר בויינטאנם, סין ותאילנד. לזנים אלה יש טווח מאוד רחב ועקב כך הם לא נחשבים כמין פגיע. למרות העובדה שאוכלוסייתם הולכת וקטנה, הצטמצמותה לא מהירה מספיק כדי להתקרב לקריטריונים של מצב השימור פגיע. גודל האוכלוסייה אינו ידוע אך הוא כנראה נפוץ.הם מטילים בעונת הרבייה 4–6 ביצים. אורכו של העקעק 40 סנטימטרים והוא אוכל כול הניזון ממזונות רבים. מדיה וקבצים בנושא עקעק ירוק הינדו-סיני בוויקישיתוף עקעק ירוק הינדו-סיני, באתר ITIS (באנגלית) עקעק ירוק הינדו-סיני, באתר NCBI (באנגלית) עקעק ירוק הינדו-סיני, באתר האנציקלופדיה של החיים (באנגלית) עקעק ירוק הינדו-סיני, באתר GBIF (באנגלית) עקעק ירוק הינדו-סיני באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
אריון באקייר

אריון דבו באקייר (באנגלית: Ariyon Debo Bakare; נולד ב-1 ביולי 1971) הוא שחקן בריטי. הוא הופיע במיני-סדרה של ה-BBC "מסחר מכובד" (1995), באופרת הסבון "Family Affairs" בשנים 2000 עד 2001, בסדרות של אמזון פריים "בשורות טובות" ו"קרניבל רואו" (2019), ובסדרת הדרמה "רופאים" של ערוץ BBC One מ-2001 עד 2005. לפני כן השתתף באקייר כשחקן אורח בסדרות הדרמה "The Bill", "חדר מיון" ו"הולבי סיטי". בקולנוע שיחק באקייר בסרטים "After the Rain" ו-"הסוד". אחרי שעזב את הסדרה "רופאים", חזר באקייר לסדרה כדי לביים ולכתוב פרקים אחדים. הוא היה שותף לכתיבה וכיכב בדרמה "Stealing Lives". בנובמבר 2008 הופיע בתפקיד נבל בסדרת הדרמה "ספוקס" של ערוץ BBC1. באוקטובר 2009 שיחק בפרק "Love is a Sacrifice" בעונה ה-24 של הסדרה "חדר מיון" בתפקיד אחיו של אחד המטופלים. ב-2011 גילם באקייר נהג מונית בשם קארל לוקאס בפרק האחרון של העונה השישית בסדרה "חוק וסדר: UK", ששודרה ב-2012. הוא הופיע בדרמה "Dancing on the Edge" בתפקיד מנהל הלהקה וסלי הולט. ב-2015 שיחק באקייר בפרק "The Woman Who Lived" בסדרת המדע בדיוני "דוקטור הו" לצדה של מייזי ויליאמס. הוא שיחק בתפקיד האנטגוניסט לאנדרו, יצור דמוי אריה. בסרט "רוג אחת: סיפור מלחמת הכוכבים" הופיע באקייר בתפקיד קמע. ב-2019 גילם באקייר את לורד בוריאל בסדרת הטלוויזיה של ה-BBC "חומריו האפלים". בתיאטרון שיחק באקייר בהפקות של הלהקה השייקספירית המלכותית (RSC) ושל תיאטרון ליריק האמרסמית'. הוא היה מועמד לפרס איאן צ'ארלסון על תפקידו בדמות פלורינדו במחזה "משרתם של שני אדונים" בבימויו של טים סאפל שהוצג בתיאטרון יאנג ויק. באקייר כיכב לצדה של ג'נט סוזמן בהפקת הבכורה הבריטית של המחזה "Dream of the Dog". ההצגה זכתה לביקורות נלהבות. אריון באקייר, במסד הנתונים הקולנועיים IMDb (באנגלית) אריון באקייר, באתר AllMovie (באנגלית) אריון באקייר, באתר MusicBrainz (באנגלית) Dominic Cavendish, ‏Dream of the Dog at the Finborough Theatre, review, The Telegraph, 4 May 2010
Greatest Hits... So Far!!!

Greatest Hits... So Far!!! (בעברית: אוסף הלהיטים עד כה) הוא אלבום האוסף של הזמרת-יוצרת האמריקאית, פינק. אלבום האוסף יצא לאור ב-12 בנובמבר 2010, על ידי חברת התקליטים ג'ייב רקורדס, לציון עשר שנות פעילות מוזיקלית של פינק. האלבום מכיל אוסף של שירים בולטים של פינק אשר יצאו לאורך העשור בתוספת ארבעה שירים חדשים. מתוך האלבום יצאו שני סינגלים: "Raise Your Glass" אשר הגיע למקום הראשון בארצות הברית ו-"Fuckin' Perfect" אשר הגיע למקום השני בארצות הברית ובכך הפך לשיר ה-11 שלה שמגיע לעשירייה הפותחת במדינה. השיר "Heartbreak Down" מתוך האלבום אמנם לא יצא כסינגל אך זכה להצלחה בתחנות רדיו של מספר מדינות. זהו היה האלבום האחרון שפינק הוציאה לאור תחת ג'ייב רקורדס ולה-פייס רקורדס מאחר שהם התאחדו עם RCA רקורדס. האלבום הגיע בשבוע הראשון שלו למקום 14 בארצות הברית ולאחר מכן בעקבות הצלחת הסינגלים הוא עלה למקום ה-5. האלבום זכה לשבחים מהמבקרים ואף זכה בפרס "O Music" בקטגוריית ה-LP הטוב ביותר באייטונס. נכון להיום מכירותיו עומדות על 3 מיליון עותקים. בספטמבר 2010 MTV ברזיל הודיעו כי פינק תוציא לאור את האלבום במהלך השנה. מספר ימים לאחר מכן דווח על ידי הבמאי קול ווליזר שעבד קודם לכן עם פינק בפרסומת שלה לסיבוב ההופעות שלה "Funhouse Carnival Tour" שהוא מצלם קליפ חדש עם פינק ואף היו דיווחים שהזמרת נמצאת בלוס אנג'לס ולאחר מכן ווליזר אישר שזה עבור אוסף הלהיטים. האלבום יצא לאור בכל העולם ב-12 בנובמבר אך הוא יצא לאור באופן ספציפי בבריטניה 3 ימים לאחר מכן ובארצות הברית 4 ימים לאחר מכן. ב-5 באוקטובר הוכרז רשמית על האלבום ביחד עם העטיפה שלו. תחילה פינק התנגדה להוצאה של האלבום וטענה כי זה מוקדם מדי בשביל להוציא את האלבום אך היא בסופו של דבר הסכימה לאחר שהבינה כי חברת התקליטים יכולה להפיץ אוסף כזה גם בלי אישור שלה והיא רצתה להיות מעורבת בדברים. "ככל שעבר הזמן התחלתי להרגיש פחות סקפטית לגבי זה ויותר גאה" אמרה פינק באחד מהראיונות שלה על האלבום. מידע על האלבום Greatest Hits... So Far!!! באתר MusicBrainz מידע על האלבום Greatest Hits... So Far!!! באתר AllMusic האלבום Greatest Hits... So Far!!! באתר Discogs New Music Videos, Reality TV Shows, Celebrity News, Pop Culture, MTV
Pink: Live in Europe

Pink: Live in Europe (בעברית: פינק: הופעה חיה באירופה, ידוע גם בשם From the 2004 Try This Tour) הוא אלבום הופעה של הזמרת פינק, שיצא לאור ב-22 במאי 2006, על ידי לה-פייס רקורדס. ה-DVD מתעד את הופעתה במנצ'סטר, אנגליה בשנת 2004 במסגרת סיבוב ההופעות "Try This Tour". האלבום זכה להצלחה אדירה באוסטרליה כאשר הגיע למעמד של 11 פלטינות עם מכירות של 165 אלף עותקים והגיע למקום הראשון במצעד אלבומי ה-DVD האוסטרלים. בארצות הברית הוא הגיע למעמד זהב עם מכירות של 50 אלף עותקים אף על פי שלא הצליח להיכנס למצעד אלבומי ה-DVD האמריקאי. בנוסף הוא הגיע לעשירייה הפותחת גם בבלגיה, הונגריה, הולנד ואוסטריה. בגרמניה הוא הגיע למקום ה-32 בלבד אך זכה למעמד זהב משולש ובאוסטריה הגיע למעמד זהב גם כן. ה-DVD היה פרובוקטיבי יותר מהופעות קודמות של פינק דבר אשר צוין בשחרור ה-DVD. במהלך ההופעה פינק שרה את השיר "Beautiful" של כריסטינה אגילרה במהלך הביצוע לשיר "Lady Marmalade" כאשר היא עושה חיקוי של הזמרת. קטע זה נעשה כחלק מסכסוך שפרץ בין שתי הזמרות באותה תקופה סביב שני שירים אלו. בגרסת ה-DVD קטע זה צונזר וקולה של פינק הושתק במהלך ביצוע קטע זה ב-DVD כך שלא היה ניתן לשמוע מה שהיא שרה. בעקבות האזכורים המיניים המצוינים בשיר ה-DVD קיבל הגבלת גיל באירלנד כך שלא היה ניתן לרכוש אותו מתחת לגיל 15. בגרסה זו של ההופעה פינק ביצעה מספר גרסאות כיסוי לשיריו של הזמרת ג'ניס ג'ופלין כאשר פינק ביצעה קטעים מ-3 שירים של הזמרת. ה-DVD זכה להצלחה רבה, בעיקר באוסטרליה שם היה ל-DVD ה-6 הנמכר ביותר במדינה לשנת 2007. Pink: Live in Europe, במסד הנתונים הקולנועיים IMDb (באנגלית) מידע על האלבום Pink: Live in Europe באתר MusicBrainz
אצטדיון לואיג'י פראריס

אצטדיון לואיג'י פראריס (באיטלקית: Stadio comunale Luigi Ferraris; מוכר גם בתור אצטדיון מראסי) הוא אצטדיון הממוקם בג'נובה, שבאיטליה. האצטדיון הוא האצטדיון הביתי של קבוצות הכדורגל של גנואה וסמפדוריה מהסרייה א'. האצטדיון נפתח ב-1911 והוא אחד האצטדיונים העתיקים ביותר באיטליה ובאירופה. האצטדיון הוא רב-שימושי והוא גם אצטדיונה הביתי של נבחרת הרוגבי של איטליה ומשמש סוגי ספורט אחרים, בנוסף הוא גם היכל הופעות עירוני. האצטדיון עבר שיפוץ משמעותי לקראת משחקי מונדיאל 1990 בהם אירח מספר משחקים. האצטדיון נקרא על שם הכדורגלן לואיג'י פראריס שהיה גם מהנדס וחייל איטלקי שנהרג בעת מילוי תפקידו במלחמת העולם הראשונה. מדיה וקבצים בנושא אצטדיון לואיג'י פראריס בוויקישיתוף אתר האינטרנט הרשמי של אצטדיון לואיג'י פראריס (באיטלקית) כתבה באתר stadiumguide.com ערך זה הוא קצרמר בנושא אצטדיונים ומתקני ספורט ובנושא כדורגל איטלקי. אתם מוזמנים לתרום לוויקיפדיה ולהרחיב אותו.
חוויית קומיק-קון

חוויית קומיק-קון (באנגלית: Comic Con Experience; מכונה גם CCXP) הוא כנס חובבים לבידור וקומיקס רב-תחומי הממוקם בברזיל. הכנס מבוסס על הכנס הנודע קומיק-קון, סן דייגו שבארצות הברית, ובו אטרקציות ותכנים אודות קומיקס, סדרות טלוויזיה, סרטים, משחקי וידאו, ספרות ואינטרנט. זהו פסטיבל תרבות הפופ הגדול ביותר בעולם. הכנס הראשון נערך בדצמבר 2014 בסאו פאולו, שאורגן על ידי האתר Omelete, סוכנות הקומיקס אולפני Chiaroscuro וחברת הצעצועים Piziitoys. בכנס השתתפו 100,000 איש והיו מעורבים בו 80 חברות. כמה מהאמנים שהוזמנו כללו את ג'ייסון מומואה מ"משחקי הכס", ושון אסטין, מטרילוגיית סרטי שר הטבעות "הגוניס" ומוכר בגילום דמותו של סמוויז גמג'י. מדיה וקבצים בנושא חוויית קומיק-קון בוויקישיתוף אתר האינטרנט הרשמי של חוויית קומיק-קון חוויית קומיק-קון, ברשת החברתית פייסבוק חוויית קומיק-קון, ברשת החברתית אינסטגרם https://vejasp.abril.com.br/cultura-lazer/comic-con-experience-2018-destaques/ "Evento de cultura pop, Comic Con Experience é sucesso de público em SP". Folha de S.Paulo. 12 באוגוסט 2014. נבדק ב-29 בספטמבר 2015. {{cite news}}: (עזרה) G1, Portal. "Comic Con Experience tem atores de 'Game of thrones' e 'Goonies' em SP" (בפורטוגזית). נבדק ב-4 בפברואר 2015. {{cite web}}: (עזרה) Costa, Rafael (8 בדצמבר 2014). "Na Comic Con, atores de 'Senhor dos Anéis' e 'Game of Thrones' têm os autógrafos mais caros". Veja.com (בפורטוגזית). São Paulo: Grupo Abril. נבדק ב-12 בפברואר 2015. {{cite web}}: (עזרה)
מונגו

מונגו (באנגלית: Mongu) היא עיר בזמביה, המשמשת כבירת המחוז מחוז המערב (אנ') ובירת הנפה מונגו (אנ'). מונגו נמצאת כ-120 ק"מ מהגבול עם אנגולה, כ-260 ק"מ מהגבול עם נמיביה וכ-542.7 ק"מ מבירת זמביה, לוסקה. העיר נמצאת ליד הכבישים M9 ו-M10. בנוסף, ליד העיר נמצא שדה התעופה מונגו (אנ'). מאז 14 ביוני 1997, העיר היא מושבו של הבישוף הקתולי. מדיה וקבצים בנושא מונגו בוויקישיתוף מונגו, באתר Urban Dictionary מונגו, באתר לונלי פלאנט מונגו, באתר אנציקלופדיה בריטניקה (באנגלית) Mongu on the website of the Tourist Board of Zambia Mongu Central, www.parliament.gov.zm Mongu, Google Maps (באנגלית) Zambezi Floodplains | Ramsar Sites Information Service, rsis.ramsar.org Mongu, Mapcarta (באנגלית) Mongu, OpenStreetMap ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
מונגו (פירושונים)

האם התכוונתם ל... מונגו – עיר בזמביה שדה התעופה מונגו (זמביה) (אנ') מונגו (אנ') – נפה בזמביה מונגו (אנ') – עיר בצ'אד שדה התעופה מונגו (צ'אד) (אנ') מונגו (אנ') – קבוצה אתנית בעמי בנטו שחיה ברפובליקה הדמוקרטית של קונגו MongoDB – מסד נתונים מקטגוריית NoSQL
הר סוקק

הר סוקק או הר סוצ'ק (באנגלית: Mount Soucek) הוא הר בחלק הצפון-מערבי של הרי טולה, בארץ אנדרבי שבאנטארקטיקה. ההר ממוקם בין הר הארדי לבין רכס פיקוק. ההר ממוקם 13 קילומטרים ממזרח-דרום-מזרח להר ריסר-לארסן. ההר מופה בהתבסס על תצלומי אוויר שצולמו על ידי משלחת החקר האנטארקטית הלאומית של אוסטרליה בשנת 1956. שמו של ההר ניתן לו על ידי ועדת השמות האנטארקטיים של אוסטרליה. ההר נקרא על שמו של דוקטור זדנק סוצ'ק (Zdeněk Souček), קצין רפואה בתחנת וילקס בשנת 1960; ובשנת 1962. הר סוקק באתר הסקר הגאולוגי של ארצות הברית הר סוקק באתר הגאזט האנטארקטי של ממשלת אוסטרליה הר סוקק באתר הגאזט האנטארקטי המשווה SCAR של ממשלת אוסטרליה מפת אזור הר סוקק גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי מידע היסטורי על שם ההר
רכס פיקוק (אנטארקטיקה)

רכס פיקוק או מצוק פיקוק (באנגלית: Peacock Ridge) הוא רכס הרים או מצוק בין הר סוקק והר פורטאוס בחלק הצפוני של הרי טולה בארץ אנדרבי, שבאנטארקטיקה. הרכס מופה מתצלומי אוויר שצולמו ממטוסי משלחת החקר האנטארקטית הלאומית של אוסטרליה בשנת 1956. שמו של הרכס ניתן לו על ידי ועדת השמות האנטארקטית של אוסטרליה. הרכס נקרא על שמו של ד. פיקוק (D. Peacock), שהיה חבר בצוות אוניית המחקר "דיסקברי" אשר שימשה את משלחת החקר הבריטית, אוסטרלית וניו זילנדית לאנטארקטיקה במחקרה בין השנים 1929–1931. רכס פיקוק באתר הסקר הגאולוגי של ארצות הברית רכס פיקוק באתר הגאזט האנטארקטי המשווה SCAR של ממשלת אוסטרליה תחזית מזג אוויר עדכנית ארוכת טווח עבור רכס פיקוק מידע גאוגרפי והיסטורי